Մի պարկ խնձոր

**Մի պարկ խնձոր**, խորհրդային մուլտիպլիկացիոն ֆիլմ, որը նկարահանվել է 1974 թվականին՝ ռեժիսոր-մուլտիպլիկատոր Վիտոլդ Բորդզիլովսկու կողմից։ Մուլտֆիլմը նկարահանվել է ըստ Վլադիմիր Սուտեևի համանուն հեքիաթի։ Այս մուլտֆիլմից շատ արտահայտություններ դարձել են թևավոր խոսքեր, իսկ «Տեղեկատվության մասին օրենքից» հետո այն ստացել է 12+ նշումը։

## Սյուժե
Բարի Նապաստակը փորձում է անտառում սնունդ գտնել իր ընտանիքի համր, սակայն ոչինչ չի ստացվում։ Վերջին րոպեին նա մոտենում է գետին, մյուս ափին տեսնում է խնձորի ծառ և փորձում է գետն անցնել, սակայն դա շատ խորն էր։ Այդ ժամանակ գլխավոր հերոսը գերանի օգնությամբ անցնում է մյուս ափ և խնձորները հավաքում է պարկի մեջ։ Այդ ժամանակ Ագռավը նրան նախատում է իբրև թե ագահության համար, ասելով. «Այս ինչ է կատարվում։ Ամեն մեկը գալիս է այստեղ և հավաքում է իրեն պետք եղածը, ոչ ամոթ կա, ոչ խիղճ»։ 
Սրան Նպատաստակը պատասխանում է, ասելով, որ խնձորը շատ է և բոլորին կբավականացնի, իսկ տանը նրան սպասում են իր չորս տղաներն ու աղջիկը, որոնց նա շատ է սիրում։ Նրա զրուցակիցը նրան նյարդացնում է, բայց նապաստակը նրան մի խնձոր է նետում։ Իրենից գոհ, որ ուտելիք է գտել, Նապաստակը ուղևորվում է տուն։ Ճանապարհին նա խնձոր է հյուրասիրում իր ճանապարհին հանդիպող անտառի բոլոր բնակիչներին. Արջուկին, երեք սկյուռիկներին, Ոզնուն, Փորսուղին և Այծիկին։ Ի երախտագիտություն նրանք գլխավոր հերոսի և նրա ընտանիքի համար բերում են շատ նվերներ։ Սկյուռիկներն ընկույզ են բերում, Ոզնին` զամբյուղով սունկ, իսկ Այծը` կաղամբ։ Փորսուղն ուրախացնում է նապաստակների ընտանիքին` բերելով մեծ քանակությամբ տարբեր բանջարեղեն։ 
Այդ ժամանակ Նապաստակը վերադառնում էր տուն` բերելով մնացած խնձորները, բայց Ագռավը պոկում է պարկը և դրա պարունակությունը թափվում է։ Շատ ավելի ուշ գլխավոր հերոսը հայտնաբերում է, որ պարկի մեջ ոչ մի խնձոր չի մնացել։ Արդեն մթնում էր, և ուժեղ ամպրոպ էր կանխատեսվում։ Անկախ ամեն ինչից, Նապաստակը որոշում է վերադառնալ անտառ ու ևս մեկ անգամ խնձոր հավաքել։ Սակայն  հասնելով խնձորենուն, նա հայտնաբերում է քնած գայլին, ով հենց այդ պահին արթնանում է։ Նախ նա իրեն պահում է շատ հանգիստ Նապաստակի հանդեպ, մի փոքր ուշ նրան հասկացնում է, որ ուզում է նրան ուտել։
Նապաստակը, փախչելով գայլից և ծածկելով նրան դատարկ պարկով, վերադառնում է տուն և հայտարարում է իր 4 որդիներին և աղջկան, որ ոչինչ չի բերել նրանց համար։ Նապաստակի տանը վերջինը մոտենում է Արջը, որը բերել էր լորենու մեղր։ Հաջորդ օրը Նապաստակի ընտանիքը մեծ տոն է կազմակերպում։

## Հեղինակներ
* Սցենարի հեղինակ-Վլադիմիր Սուտեև
* Ռեժիսիոր-Վիտոլդ Բորդզիլովսկի
* Բեմադրող-նկարիչ-Վլադիմիր Արբեկով
* Կոմպոզիտոր-Միխայիլ Զիվ
* Օպերատոր-Միխայիլ Դրույան
* Հնչյունային օպերատոր-Վլադիմիր Կուտուզով
* Նկարիչ մուլտիպլիկատորներ
**Անատոլի Աբարենով
**Ալեքսանդր Դավիդով
**Իվան Դավիդով
**Ֆյոդոր Ելդինով
**Օլեգ Կոպարով
**Իոսիֆ Կուրոյան 
**Նիկոլայ Կուկոլև
**Վիկտոր Լիխաչյով
**Օլգա Օռլովա 
**Տատյանա Պոմերանցևա
**Օլեգ Սաֆրոնով 
* Նկարիչ-դեկորատոր-Դմիտրի Անպիլով
* Մոնտաժող-Գալինա Սմիրնովա
* Օգնականներ-Զոյա Պլեխանովա, Ն. Նայաշկովա
* Դերերը հնչյունավորել են.
**Բորիս Անդրեև-Արջ
**Գեորգի Վիցին-Նապաստակ
**Անատոլի Պապանով-Գայլ
**Բորիս Վլադիմիրով-Ագռավ
**Լիդիա Կատաևա-Նապաստակ
**Բորիս Ռունգե-Ոզնի
**Թամարա Դմիտրիևա-սկյուռիկներ/նապաստակներ
**Գոտլիբ Ռոնինսոն-Փորսուղ (լուսագրերում` «Ռոնինսոն Գոտլիբ»)
**Կլարա Ռումյանովա-Այծ (Լուսագրերում նշված չէ)
* Խմբագիր-Պյոտր Ֆրոլով
* Մուլտֆիլմի տնօրեն-Լյուբով Բուտիրինա

## Հետաքրքիր փաստեր
* Հերոսների կերպարն այս մուլտֆիլմում նկատելիորեն տարբերվում է Վլադիմիր Սուտեևի հեքիաթի նույն հերոսներից։ Բայց դա նրանց ավելի լավն է դարձնում։ 
* Նապաստակին սպասելիս նրա կինը հեքիաթ է պատմում իր երեխաներին, Վլադիմիր Սուտեևի մեկ այլ` «Տարբեր անիվներ» հեքիաթը, որի հիման վրա ևս մուլտֆիլմ է նկարահանվել։ Դրա պրեմիերան կայացել է 1960 թվականն, 14 տարի ավելի շուտ։  
* 1978 թվականին թողարկվել է «Ձմեռ Պապը և գորշ գայլը» մուլտֆիլմի շարունակությունը, որտեղ ներգրաված են «Երբ վառվում են տոնածառի լույսերը» (1950) մուլտֆիլմի հերոսները։ Երկու մուլտֆիլմերն էլ «Ձնեմարդիկ-փոստատար» (1955) և «Ամանորյա ճամփորդություն» (1959) մուլտֆիլմերի հետ մաս են կազմում «Տոնածառի տոնը» (1991) մուլտիպլիկացիոն ալմանախի։

## Վերաթողարկում DVD ձևաչափով
Մուլտֆիլմը մի քանի անգամ թողարկվել է DVD ձևաչափով, մուլտֆիլմերի հավաքածուներում։
«Մուլտֆիլմեր երեխաների համար։ Վ. Սուտեև» (մուլտֆիլմերի ժողովածու ըստ Վլադիմիր Սուտեևի հեքիաթների), Սոյուզմուլտֆիլմ, սկավառակի մեջ ներառված են հետևյալ մուլտֆիլմերը.

* «Նավակը» (1956) 
* «Ո՞վ ասաց մյաու» (1962) 
* «Ձկնորս կատուն» (1964) 
* «Քեռի արջը» (1970) 
* «Սա ի՞նչ թռչուն է» (1955) 
* «Մի պարկ խնձոր» (1974) 
* «Աքաղաղը և ներկերը» (1964) 
* «Սնկիկ-վերնատնակ» (1958)

## Գրականություն
*  . «Мешок яблок» — с. 61. Цветные иллюстрации В. Сутеева.

## Արտաքին հղումներ
* 
* Мультфильм на сайте Аниматор.ру.

Կատեգորիա:1974 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Մուլտֆիլմեր գայլերի մասին
Կատեգորիա:Մուլտֆիլմեր նապաստակների մասին